Bang

Bang (hurup Arab Gundul: بڠک‎ atawa بڠ‎) entu atu lembaga keduitan penengahan nyang sari-sarinya dijejegin dengen kewenangan bakal nerima simpenan duit, minjemin duit, ama nerbitin surat sanggenep bayar. Kata bank asalnya deri basa Itali banca nyang artinya tempat nuker duit. Nah kalu wèt perbangan punya kata, bang entu awak usaha nyang nggabreg duit deri masarakat dalem bentuk simpenan ama nguturin tu duit ke masarakat dalem bentuk pembiayaan (kredit) atawa laèn-laèn bentuk dalem rangka naèkin ra'yat ngebadeg punya tingkat idup. Bang entu lembaga keduitan nyang dia punya semenggah bakal jadi cèngkaw keduitan, ngederakin macem-macem ladènan keduitan, ama ngatur duit deri masarakat. Macem-macemnya bang kena dibédain liwat dia punya semenggahnya, empunyanya, ama ladènan dia punya tanjain. Kalu dalem arti nyang rada cupetan ama rada lumbrahan, bang entu atu cèngkaw keduitan nyang nerima, ngelakonin oper duit (transfer dana), ama–nyang paling penting–ngelakonin simpen-nyimpen duit. Ruju'an